ΟΧΙ ΣΤΟ ΑΝΤΕΡΓΑΤΙΚΟ ΝΟΜΟΣΧΕΔΙΟ ΤΗΣ ΚΥΒΕΡΝΗΣΗΣ 

Η τρομοκρατία μέσω των «πειθαρχικών» δε θα περάσει 

Δε θα γυρίσουμε στη 13ωρη εργασία και στο Μεσαίωνα 

Τρίτη 14 Οκτώβρη απεργιακή συγκέντρωση 10:30 π.μ στα παλιά κτελ

Το νομοσχέδιο της κυβέρνησης με τίτλο – απάτη ‘Δίκαιη εργασία για όλους’, σε συνέχεια των νόμων Χατζηδάκη, Αχτσιόγλου, Γεωργιάδη έρχεται για να διαλύσει εργατικά δικαιώματα και να λύσει τα χέρια του κεφαλαίου, δίνοντας νέα ώθηση στην εκμετάλλευση. Οι εργοδότες θα μπορούν:

· να υποχρεώνουν σε μέχρι και 13 ώρες δουλειά την ημέρα με ανυπολόγιστες συνέπειες στην αναμενόμενη αύξηση των εργατικών ‘ατυχημάτων’ και ασθενειών και στη διάλυση της κοινωνικής και προσωπικής ζωής του/της μισθωτού/μισθωτής
· να διευθετούν ακόμα πιο ασύδοτα τον χρόνο εργασίας 
· να προσλαμβάνουν προσωπικό με συμβάσεις διάρκειας δύο ημερών (!)

· να απαλλάσσονται από τις  ασφαλιστικές εισφορές σε προσαυξήσεις από υπερεργασία, υπερωρίες, νυχτερινά και αργίες που προβλέπονται από Συλλογικές Συμβάσεις Εργασίας καθώς και σε «προσαυξήσεις που χορηγούνται οικειοθελώς από τον εργοδότη». Αυτό πρακτικά σημαίνει ότι εργοδοτικές εισφορές θα πληρώνει ο εργοδότης μόνο για τον βασικό μισθό, οδηγώντας σε κατάρρευση τα ταμεία και τις συντάξεις!

Το συγκεκριμένο νομοσχέδιο πάει χέρι-χέρι με την αξιολόγηση και με το «πειθαρχικό» που ψήφισαν για τους εργαζόμενους στο  δημόσιο. 

       Οι εργαζόμενοι και οι εργαζόμενες έχουν χάσει ήδη πάρα πολλά και δε θα θυσιάσουν τη ζωή τους στο βωμό της «ανταγωνιστικότητας» και της «ανάπτυξης και των ματωμένων πλεονασμάτων που πάνε στους τραπεζίτες και το χρέος, της πολεμικής οικονομίας και προετοιμασίας του πολέμου! Γυρίζουμε τη πλάτη στη ξεφτίλα της ΓΣΕΕ που για ακόμη μια φορά βάζει πλάτη στο πέρασμα της κυβερνητικής πολιτικής.  Παλεύουμε για τη συγκρότηση ενός ανεξάρτητου ταξικά ανασυγκροτημένου εργατικού κινήματος και διεκδικούμε:
· να μην ψηφιστεί το νομοσχέδιο-έκτρωμα του Υπουργείου Εργασίας- κατάργηση του «πειθαρχικού» στο δημόσιο-όχι στην αξιολόγηση.  

· ψωμί, δουλειά, δημόσια αγαθά ενάντια στις ιδιωτικοποιήσεις και την εμπορευματοποίηση, κατάργηση όλων των αντεργατικών νόμων, Συλλογικές Συμβάσεις Εργασίας, μείωση του εργάσιμου χρόνου με 5ημερο - 6ωρο - 30ωρο, ουσιαστικές αυξήσεις στους μισθούς με 1200 καθαρά κατώτερο μισθό.

· την ανατροπή της κυβερνητικής πολιτικής και της κυβέρνησης. Καμία αυταπάτη στους επίδοξους διαχειριστές της ίδια πολιτικής!

· την κατάργηση του αντιλαϊκού συμφώνου σταθερότητας της ΕΕ, που θυσιάζει τον λαό για τα ματωμένα πλεονάσματα και το χρέος. 

· Αύξηση των δαπανών για υγεία και παιδεία αντί για Rafale και φρεγάτες, για την υπεράσπιση της ζωής και της ειρήνης απέναντι στην πολεμική οικονομία και τους ΝΑΤΟϊκούς φονιάδες, του παλαιστινιακού και των άλλων λαών. 
ΣΥΝΕΛΕΥΣΗ ΣΥΝΤΟΝΙΣΜΟΥ

ΕΡΓΑΖΟΜΕΝΩΝ-ΑΝΕΡΓΩΝ ΠΡΕΒΕΖΑΣ

